Diari Oficial de la Generalitat Valenciana


Sumari del DOGV 1441, del 12-12-1990 (1990/819667)

DECRET 191/1990, de 26 de novembre, del Consell de la Generalitat Valenciana, pel qual es crea la Comissió Autonòmica de Seguiment de les actuacions i inversions a les Zones d'Agricultura de Muntanya de l'Alt Palància i l'Alt Millars.
------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/11/26/191/dof/vci/html**

### Dades del document

Número de DOGV
:   1441

Data del DOGV
:   12-12-1990

Secció del DOGV
:   DISPOSICIONS GENERALS

Número del document
:   1990/819667


Data del document
:   26-11-1990

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Decret 191/1990, de 26 de novembre, del Consell de la Generalitat Valenciana, pel qual es crea la Comissió Autonòmica de Seguiment de les Actuacions i Inversions a la Zona d'Agricultura de Muntaya de l'Alt Palància i l'Alt Millars.  
El Govern Valencià en la reunió del dia 30 de juliol de 1990 va acordar d'aprovar el Programa d'Ordenació i Promoció de les Zones d?agricultura de Muntanya de l'Alt Palància i l'Alt Millars.  
Per això, a proposta del Conseller d?agricultura i Pesca, i amb la deliberació prèvia del Govern Valencià en la reunió del dia 26 de novembre de 1990,  
DECRETE  
Article primer  
Per garantir la millor execució de les actuacions previstes en el Programa d'Ordenació i Promoció de les Zones d?agricultura de Muntanya de l'Alt Palància i l'Alt Millars, sobre les quals tinga competència la Generalitat Valenciana, es crea com a òrgan col·legiat de coordinació, la Comissió Autonòmica de Seguiment.  
Article segon  
La dita Comissió tindrà aquesta composició:  
a) Un representant de cada una de les Conselleries:  
- Administració Pública.  
- Obres Públiques, Urbanisme i Transports.  
- Cultura, Educació i Ciència.  
- Sanitat i Consum.  
- Treball i Seguretat Social.  
- Indústria, Comerç i Turisme.  
- Agricultura i Pesca.  
b) Un representant de la Diputació Provincial de Castelló.  
c) Els gerents de les Zones d?agricultura de Muntanya de  
l'Alt Palància i l'Alt Millars.  
La Comissió irà presidida per un dels representants de l'Administració autonòmica amb caràcter rotatori i periodicitat anual, per l?ordre establert a l'article 2 d'aquest decret.  
El Vice-president serà el representant de la Diputació Provincial.  
Article tercer  
La Comissió es reunirà preceptivament cada tres mesos amb caràcter ordinari, i amb caràcter extraordinari quan les circumstàncies així ho aconsellen, a parer del President o a petició del 50% dels membres.  
Article quart  
La Comissió té com a funcions la coordinació, el seguiment i el control de les actuacions programades que competesquen a la Generalitat Valenciana.  
Article cinqué  
Les funcions dels gerents de les Zones d?agricultura de Muntanya l'Alt Palància i l'Alt Millars, en el desenvolupament de les competències que corresponen a la Generalitat Valenciana, establertes en el Programa d'Ordenació i Promoció, seran les següents:  
a) El seguiment i l'informe de control de l'execució de les actuacions contingudes en el Programa.  
b) Canalitzar les propostes de les corporacions i associacions, tant públiques com privades, i també dels particulars que siguen d'interès per a les zones, cap als organismes públics competents.  
c) Coadjuvar i informar de les distintes línies d'ajudes establertes per l?Administració, per al foment dels distints sectors productius que tinguen viabilitat a les zones.  
DISPOSICIO FINAL  
Aquest decret entrarà en vigor l?endemà de la publicació al Diari Oficial de la Generalitat Valenciana.  
València, 26 de novembre de 1990.  
El President de la Generalitat Valenciana   
JOAN LERMA I BLASCO  
El Conseller d?Agricultura i Pesca,   
LLUIS FONT DE MORA MONTESINOS


Còpia Permalink ELI